CELEX: 
Language: ga
Date: 2020-12-16 00:00:00
Title: RIALACHÁN TARMLIGTHE (AE) …/... ÓN gCOIMISIÚN lena leasaítear Iarscríbhinn I a ghabhann le Rialachán (AE) 2019/1021 ó Pharlaimint na hEorpa agus ón gComhairle maidir le Truailleáin Orgánacha Mharthanacha a mhéid a bhaineann le peinteaclóraifeanól agus a shalainn agus a eistir

MEABHRÁN MÍNIÚCHÁIN
            
            
               1.COMHTHÉACS AN GHNÍMH THARMLIGTHE
            
            
               Le hAirteagal 1 de Rialachán (AE) 2019/1021 (‘Rialachán POP’) bunaítear mar chuspóir an Rialacháin sin sláinte an duine agus an comhshaol a chosaint ar Thruailleáin Orgánacha Mharthanacha (‘POPanna’) trí shubstaintí a thoirmeasc, a chéimniú amach a luaithe is féidir, nó srian a chur lena monarú, lena gcur ar an margadh agus lena n-úsáid, is é sin substaintí atá faoi réir Choinbhinsiún Stócólm maidir le POPanna.
            
            
               Liostaítear peinteaclóraifeanól (PCP) agus a shalainn agus a eistir in Iarscríbhinn I a ghabhann leis an Rialachán POP gan teorainnluach le haghaidh Rian-Éilleáin Neamhbheartaithe (UTC). Den chuid is mó, úsáideadh PCP mar lotnaidicíd san Aontas. Tráth an liostaithe sa Rialachán POP, measadh nach raibh gá le teorainnluach toisc nach rabhthas ag siúl go n-aimseofaí PCP i meascáin agus in earraí. Tá fiosrúcháin faighte le déanaí ag an gCoimisiún, ag ECHA, agus ag roinnt Údarás Inniúil de chuid na mBallstát a bhfuil Rialachán POP de chúram orthu, fiosrúcháin a bhaineann le teorainnluach le haghaidh PCPanna a bheith in earraí. Tá an chuma ar an scéal go mbaineann na hiarrataí sin le PCP a bheith i sliseanna adhmaid athshlánaithe chun painéil adhmaid a tháirgeadh agus i dteicstílí allmhairithe. Tá éiginnteacht dhlíthiúil ann toisc nach bhfuil teorainnluach UTC sonraithe ann ós rud é nach eol do na páirtithe leasmhara an bhfuil teorainnluach infheidhme ann nó nach bhfuil ná cén luach atá air. Léirmhíneofaí easpa teorainnluacha amhail is dá mbeadh feidhm ag an teorainn braite, rud a bheadh chomh híseal sin go gcruthódh sé fadhbanna i gcásanna áirithe, agus chuirfí cosc ar earraí a tháirgtear ó shliseanna adhmaid athchúrsáilte a chur ar an margadh, mar shampla.
            
            
               I bhfianaise na faisnéise atá ar fáil faoi láthair, meastar go bhfuil sé iomchuí teorainnluach a shocrú i gcás PCP mar Rian-Éilleán Neamhbheartaithe (UTC) a bheith i substaintí, i meascáin nó in earraí. Shoiléireodh UTC den sórt sin an staid dhlíthiúil agus d’éascódh sé an forfheidhmiú. 
            
            
               Bunaithe ar an bhfaisnéis atá ar fáil, ba cheart an teorainnluach sin a shocrú ag 5 mg/kg (0,0005 % de réir meáchain) i gcás PCP mar UTC a bheith i substaintí, i meascáin agus in earraí.
            
            
            
               2.COMHAIRLIÚCHÁIN ROIMH GHLACADH AN GHNÍMH
            
            
               Rinneadh comhairliúcháin le grúpa saineolaithe (an cruinniú de chuid na n-údarás inniúil maidir le truailleáin orgánacha mharthanacha - an cruinniú ‘POP CA’) maidir leis an dréachtleasú an 9 Meitheamh 2020 agus an 24 Samhain 2020 agus cuireadh na barúlacha san áireamh. Tá an grúpa comhdhéanta de na páirtithe leasmhara ábhartha uile ‑ionadaithe ó na Ballstáit, ón nGníomhaireacht Eorpach Ceimiceán, ó thionscal na gceimiceán agus ón tsochaí shibhialta.
            
            
               Rinneadh comhairliúchán poiblí maidir leis an dréachtghníomh ón 1 Meán Fómhair 2020 go dtí an 29 Meán Fómhair 2020. Bhí na barúlacha uile a fuarthas ag tacú leis an leasú.
            
            
               3.EILIMINTÍ DLÍ AN GHNÍMH THARMLIGTHE
            
            
               Leis an ngníomh tarmligthe, leasaítear an iontráil maidir le peinteaclóraifeanól agus a shalainn agus a eistir in Iarscríbhinn I a ghabhann le Rialachán (AE) 2019/1021 chun í a oiriúnú don dul chun cinn eolaíoch agus teicniúil. Is é Airteagal 15(1) de Rialachán (AE) 2019/1021 atá ina bhunús dlí leis an ngníomh tarmligthe atá beartaithe. 
            
            
               RIALACHÁN TARMLIGTHE (AE) …/... ÓN gCOIMISIÚN
            
            
               an 16.12.2020
            
            
               lena leasaítear Iarscríbhinn I a ghabhann le Rialachán (AE) 2019/1021 ó Pharlaimint na hEorpa agus ón gComhairle maidir le Truailleáin Orgánacha Mharthanacha a mhéid a bhaineann le peinteaclóraifeanól agus a shalainn agus a eistir
            
            
               (Téacs atá ábhartha maidir le LEE)
            
            
               TÁ AN COIMISIÚN EORPACH,
            
            
               Ag féachaint don Chonradh ar Fheidhmiú an Aontais Eorpaigh,
            
            
               Ag féachaint do Rialachán (AE) 2019/1021 ó Pharlaimint na hEorpa agus ón gComhairle an 20 Meitheamh 2019 maidir le truailleáin orgánacha mharthanacha
                  1
               , agus go háirithe Airteagal 15(1) de,
            
         
         
            
               De bharr an mhéid seo a leanas:
            
            
               (1)Le Rialachán (AE) 2019/1021, cuirtear chun feidhme gealltanais an Aontais faoi Choinbhinsiún Stócólm maidir le Truailleáin Orgánacha Mharthanacha
                  2
                agus faoin bPrótacal maidir le Truailleáin Orgánacha Mharthanacha a ghabhann le Coinbhinsiún 1979 ar Thruailliú Aeir Trasteorann Fadraoin
                  3
               .
            
            
               (2)De bhun Airteagal 3(1) de Rialachán (AE) 2019/1021, tá toirmeasc, faoi réir Airteagal 4 den Rialachán sin, ar shubstaintí a liostaítear in Iarscríbhinn I a ghabhann leis an Rialachán sin a mhonarú, a chur ar an margadh agus a úsáid, bídís leo féin, i meascáin nó in earraí.
            
            
               (3)Liostaítear peinteaclóraifeanól agus a shalainn agus a eistir in Iarscríbhinn I a ghabhann le Rialachán (AE) 2019/1021 gan teorainnluach le haghaidh Rian-Éilleáin Neamhbheartaithe (UTC).
            
            
               (4)Le hAirteagal 15(1) de Rialachán (AE) 2019/1021 tugtar de chumhacht don Choimisiún gníomhartha tarmligthe a ghlacadh chun iontrálacha atá in Iarscríbhinn I cheana a mhodhnú chun iad a oiriúnú don dul chun cinn eolaíoch agus teicniúil. 
            
            
               (5)Chinn an Coimisiún go bhfuil peinteaclóraifeanól agus a shalainn agus a eistir mar eisíontas i roinnt earraí, lena n-áirítear teicstílí allmhairithe agus sliseanna adhmaid athshlánaithe chun painéil adhmaid a tháirgeadh. 
            
            
               (6)Chun gur féidir leanúint de shliseanna adhmaid a athchúrsáil agus chun forfheidhmiú a éascú, ba cheart teorainn UTC 5 mg/kg (0,0005 % de réir meáchain) a shocrú i gcás peinteaclóraifeanól agus a shalann agus a eistear.
            
            
               (7)Ba cheart, dá bhrí sin, Rialachán (AE) 2019/1021 a leasú dá réir,
            
            
               TAR ÉIS AN RIALACHÁN SEO A GHLACADH:
            
            
               Airteagal 1
            
            
               Leasaítear Iarscríbhinn I a ghabhann le Rialachán (AE) 2019/1021 i gcomhréir leis an Iarscríbhinn a ghabhann leis an Rialachán seo.
            
            
               Airteagal 2
            
            
               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
            
               Arna dhéanamh sa Bhruiséil, 16.12.2020
            
            
               
                     Thar ceann an Choimisiúin
               
               
                     An tUachtarán
                     Ursula VON DER LEYEN
               
               
            
         
         
            
                  
                     (1)
                  
                        IO L 169, 25.6.2019, lch. 45. 
               
               
                  
                     (2)
                  
                        IO L 209, 31.7.2006, lch. 3.
               
               
                  
                     (3)
                  
                        IO L 81, 19.3.2004, lch. 37.
               
            
      
    ---documentbreak--- 
      
         
         
            
               IARSCRÍBHINN 
            
            
               I gCuid A d'Iarscríbhinn I a ghabhann le Rialachán (AE) 2019/1021, leasaítear an ceathrú colún (‘Díolúine shonrach maidir le húsáid idirmheánach nó sonraíocht eile’) den iontráil maidir le peinteaclóraifeanól agus a shalainn agus a eistir mar a leanas:
            
            
               ‘Chun críocha na hiontrála seo, beidh feidhm ag pointe  (b) d'Airteagal 4(1) maidir le tiúchain peinteaclóraifeanóil agus a shalann agus a eistear atá cothrom le 5 mg/kg (0,0005 % de réir meáchain) nó faoina bhun i gcás ina bhfuil siad i substaintí, i meascáin nó in earraí’.